9. ΝΟΜΟΘΕΤ. ΔΙΑΤΑΓΜΑ της 22/22 Ιουλ. 1933 Περί καθορισμού της μεταβλητής "σ" εις τους τύπους πωλήσεως της ηλεκτρικής ενεργείας των εν τω Κράτει δια προνομίου ή απλής αδείας λειτουργουσών επιχειρήσεων ηλεκτροφωτισμού, διακανονισμού του ηλεκτροφωτισμού Ναυπλίου, Άργους και Αργολικής πεδιάδος, ως και του τρόπου αναθέσεως των φωτισμών Δήμων και Κοινοτήτων εις τους δι' απλής αδείας αναδόχους. Εκυρώθη δια του Νόμ. 5887/1933. Άρθρ.1-3.(Προσωριναί διατάξεις, αναφερόμεναι εις τα τιμολόγια ηλεκτροφωτισμού). Άρθρ.4.-Δήμοι και κοινότητες, εν τη περιοχή των  οποίων       χορηγούνται       απλαί      άδειαι Σελ. 113 Ηλεκτρικές Εγκαταστάσεις 13.Δ.γ.5-9 συμφώνως τω άρθρ. 6 του Νόμ. 2979, εφόσον επιθυμούσι τον ηλεκτροφωτισμόν των οδών και πλατειών αυτών, δύνανται, εκτός εάν περί του εναντίου ήθελον αποφασίσει αι ενδιαφερόμεναι δημοτικαί και κοινοτικαί αρχαί, όπως άνευ δημοπρασίας συνάψωσι μετά των οικείων αναδόχων συμβάσεις επί τη βάσει των εν ταις σχετικαίς αδείαις και τη ειδική υπό του υπουργείου Συγκοινωνίας συντασσομένη συγγραφή υποχρεώσεων αναγραφομένων όρων, των εν αυταίς καθοριζομένων τιμολογίων θεωρουμένων ως ανωτάτων ορίων, άτινα δεσμεύουσι μεν τον ανάδοχον, αλλ' επιτρέπουσιν εις τους δήμους ή κοινότητας, εν συνδυασμώ με το μέγεθος της εγκατεστημένης ισχύος του φωτισμού των οδών και πλατειών και την διάρκειαν λειτουργίας αυτών, να διαπραγματευθώσι τελικώς τα οριστικά τιμολόγια. Αι συμβάσεις αύται, χρονικής διαρκείας μέχρι δέκα ετών, θα συνάπτωνται τηρουμένων μόνον των διατυπώσεων του άρθρ. 125 του κώδικος της περί δήμων και κοινοτήτων νομοθεσίας, πλην των εν τοις εδαφ. ε' και ς' οριζομένων, του υπουργού των Εσωτερικών εγκρίνοντος εκάστοτε το μέγιστον της μελλούσης να προκύψη δια τον δήμον ή κοινότητα χρηματικής επιβαρύνσεως. Άρθρ.5.-Εις τας περιοχάς δήμων και κοινοτήτων, εντός των οποίων λειτουργούσι βάσει του Νόμ. 2979 αι επιχειρήσεις ηλεκτροφωτισμού, ο φωτισμός των οδών και πλατειών ανατίθεται, συμφώνως τω άρθρ. 4 του παρόντος, εις μίαν των επιχειρήσεων τούτων, εφ' όσον ισχύει η δυνάμει του ως άνω νόμου χορηγηθείσα εις την επιχείρησιν άδεια λειτουργίας απαγορευομένου εις τον δήμον ή κοινότητα να προκηρύξη ειδικώς δια τον φωτισμόν τούτον δημοπρασίαν προς ανακήρυξιν νέου αναδόχου. Εις τας αυτάς περιοχάς δεν δύναται άλλως τε να χορηγηθή και δευτέρα άδεια, συμφώνως τη τελευταία παραγράφω του άρθρ. 6 του Νόμ. 2979, ειμή μόνον εφ' όσον ήθελε διαπιστωθή ότι αι υπάρχουσαι εγκαταστάσεις είναι ανεπαρκείς δια την εξυπηρέτησιν των αναγκών της περιοχής. Άρθρ.6-8.(Μεταβατικαί διατάξεις). 